
Club Zlatograd & Nedelino                                                                                          МБАЛ „проф. д-р Асен Шопов”  ЕООД   
ФОНД

„СТИПЕНДИЯ ЗА ЛЕКАРИ И МЕДИЦИНСКИ СПЕЦИАЛИСТИ“ ЗЛАТОГРАД

ДО РЪКОВОДИТЕЛИТЕ НА ФИРМИ И ОРГАНИЗАЦИ, И ГРАЖДАНИ ОТ ОБЩИНИТЕ ЗЛАТОГРАД И НЕДЕЛИНО


ПОКАНА И МОЛБА ЗА УЧАСТИЕ 

УВАЖАЕМИ РЪКОВОДИТЕЛИ НА ФИРМИ И ОРГАНИЗАЦИ, УВАЖАЕМИ ГРАЖДАНИ ОТ ОБЩИНИТЕ ЗЛАТОГРАД И НЕДЕЛИНО!
Фонд „Стипендия за лекари и медицински специалисти“ за нуждите на МБАЛ Златоград и общините Златоград и Неделино  е учреден на 14.06.2023 година по инициатива на Ротари клуб Златоград- Неделино с подкрепата на МБАЛ Златоград и общините Златоград и Неделино. Дейността на фонда се реализира от МБАЛ Златоград, като за целта  е утвърден състав на Обществения съвет и Комисията на фонда. Утвърдени са и примерните документи по реализацията. Цялата информация е качена на страниците на Община Златоград и община Неделино.


Към 10.11.2023 година са сключени два договора с младежи за обучение по специалност „медицинска сестра“, като са изплатени сумите за първата семестриална такса.
Заявените потребности към настоящия момент са: 

· От МБАЛ Златоград – 5 медицински сестри и 1 акушерка.

· От община Златоград – 3  медицински сестри.

· От община Неделино – 3  медицински сестри.

Съгласно утвърдените критерии за оценка, приоритетно ще се задоволяват потребностите на МБАЛ Златоград.


Реализацията на дейността на Фонда ще подпомогне процеса на осигуряване макар и в бъдеще време на медицински кадри за МБАЛ Златоград и медицински сестри за общините Златоград и Неделино. 

Към 10.11.2023 година направените дарения за фонда са в размер на 5250.00 лева. Тези средства осигуряват финансирането на семестриалната такса за четиригодишния период на обучение по сключените два договора с младежите.

С цел да продължи дейността по информиране и мотивиране на младежи за включване в обучения за медицински специалности е необходимо осигуряването на съответния финансов ресурс.

 Предложението ни  е да се запознаете подробно с всички обстоятелства по реализацията на Фонда,  като  се надяваме да  се включите в набирането на средства.


 Предлагаме Ви също  да се ползва възможността  по чл.31 ал.1 т. 1 от Закона за корпоративното подоходно облагане, съгласно който се признават за счетоводни разходи до 10% от счетоводната печалба при дарения в полза на здравни заведения.

Разкритата целева банкова сметка е: Клиент: МБАЛ проф. д-р Асен Шопов ЕООД


IBAN: BG02 IABG 7491 1000 7940 01   BIC: IABGBGSF при АСЕТ БАНК Златоград


Искрено се надяваме на активно участие и финансово подпомагане на Фонда, с което да се подпомогне  и стимулира процеса на осигуряване на необходимите кадри за МБАЛ Златоград и медицински сестри за общините Златоград и Неделино.
Дата:  месец  ноември 2023 г 

Председател на Обществения съвет на фонда за 2023-2024 година: /П/
/Димитър Алендаров/


Председател на Комисията на Фонда: /П/
/Боряна Беширова –гл. сестра в МБАЛ Златоград/
Президент на Ротари клуб Златоград – Неделино 2023-2024 година: /П/
                                                                                              /Владимир Ликов/ 
Фонд “Стипендия за лекари и медицински специалисти“ Златоград се реализира от МБАЛ Златоград , по инициатива на Ротари клуб Златоград- Неделино и подкрепата на община Златоград и община Неделино


